Закатаваных і памерлых ад хвароб вязняў лагера звозілі ў яміны і траншэі недалёка ад лагера — на левым беразе ракі Палата, на былым вайсковым стрэльбішчы, якое пазней стала называцца ўрочышча Пяскі. Тут адбываліся і масавыя пакаранні смерцю — сотнямі штодня. Ніхто не ведае дакладную колькасць людзей, якія знайшлі спачын у гэтым месцы. Летам 1941 года тут рос сасновы бор, цяпер — пясчаная пустка.